b'\n_START_ARTICLE_\nAlvidas Remesa\n_START_SECTION_\nBiografija\n_START_PARAGRAPH_\n1958\xe2\x80\x931963 m. mok\xc4\x97si spec. muzikos mokykloje Kaune smuiko klas\xc4\x97je, 1963\xe2\x80\x931967 m. \xe2\x80\x93 Kauno 2\xe2\x80\x93je vid. m \xe2\x80\x93 kloje, 1973\xe2\x80\x931977 m. \xe2\x80\x93 Kauno J. Gruod\xc5\xbeio auk\xc5\xa1tesnioje muzikos mokykloje, 1977\xe2\x80\x931983 m. studijavo LVK._NEWLINE_1967\xe2\x80\x931968 m. \xe2\x80\x93 Kauno 24 ry\xc5\xa1i\xc5\xb3 sk. lai\xc5\xa1kininkas, 1968\xe2\x80\x931970 m. \xe2\x80\x93 Kauno m\xc4\x97sos kombinato pagalbinis darbininkas, 1974\xe2\x80\x931977 m. Kretingos BGAK muzikos instrument\xc5\xb3 remontininkas, 1983\xe2\x80\x931991 m. LVK Klaip\xc4\x97dos fak. muz. istorijos ir teorijos k\xe2\x80\x93dros d\xc4\x97st., 1990\xe2\x80\x932001 m. \xe2\x80\x93 Kretingos pranci\xc5\xa1kon\xc5\xb3 vienuolyno ba\xc5\xbeny\xc4\x8dios vargonininkas, nuo 1992\xe2\x80\x931995 m. \xe2\x80\x93 LVK Klaip\xc4\x97dos fak. (KU Men\xc5\xb3 fak.) vyr. asist., hum. moksl. doc., 1991\xe2\x80\x931992 m. Tel\xc5\xa1i\xc5\xb3, kunig\xc5\xb3 seminarijos ba\xc5\xbenytin\xc4\x97s muzikos ir grigali\xc5\xa1kojo choralo giedojimo d\xc4\x97st., 1997\xe2\x80\x931998 m. KU Muzikologijos instituto direktorius, \xc5\xa0vento Antano kolegijos Kretingoje \xe2\x80\x93 d\xc4\x97stytojas, 1999\xe2\x80\x932004 m. \xe2\x80\x93 Klaip\xc4\x97dos V\xc5\xa0\xc4\xae Psichiatrijos ligonin\xc4\x97s muzikos terapeutas, 2004\xe2\x80\x932010 m. \xe2\x80\x93 asociacijos (\xc4\xafd\xc4\x97ti) \xe2\x80\x9eMuzikos Terapijos Sveikatingumo Centras\xe2\x80\x9c vadovas Druskininkuose, 2005\xe2\x80\x932010 m. Piln\xc5\xb3 Nam\xc5\xb3 Bendruomen\xc4\x97s, priklausomybi\xc5\xb3 reabilitacinio centro Panaroje ba\xc5\xbeny\xc4\x8dios choralist\xc5\xb3 ansamblio vadovas ir vargonininkas, 2010 m. \xe2\x80\x93 Pakutuv\xc4\x97n\xc5\xb3 \xc5\xa1v. Antano Paduvie\xc4\x8dio pranci\xc5\xa1kon\xc5\xb3 vienuolyno parapijos, priklausomybi\xc5\xb3 reabilitacinio centro savanoris \xe2\x80\x93 pagalbininkas. 2012 m. Respublikin\xc4\x97s Klaip\xc4\x97dos ligonin\xc4\x97s psichiatrijos filialo muzikos terapeutas, VDU MA docentas, Klaip\xc4\x97dos \xc5\xa1v. Pranci\xc5\xa1kaus Asy\xc5\xbeie\xc4\x8dio vienuolyno vargonininkas, Klaip\xc4\x97dos Pranci\xc5\xa1kon\xc5\xb3 onkocentro muzikos terapeutas.\n_START_SECTION_\nProfesin\xc4\x97 \xe2\x80\x93 kult\xc5\xabrin\xc4\x97 veikla\n_START_PARAGRAPH_\nKlaip\xc4\x97dos Universiteto Muzikologijos Instituto \xc4\xafk\xc5\xabr\xc4\x97jas ir direktorius (1997\xe2\x80\x931998); KU Men\xc5\xb3 fakulteto muzikos istorijos ir teorijos d\xc4\x97stytojas (1983\xe2\x80\x932004); humanitarini\xc5\xb3 moksl\xc5\xb3 docentas (1994); Lietuvos Kompozitori\xc5\xb3 S\xc4\x85jungos narys (1985); respublikinio ekologinio laikra\xc5\xa1\xc4\x8dio \xe2\x80\x9e\xc5\xbdaliasis pasaulis\xe2\x80\x9c redkolegijos narys (1994); muzikos terapeutas (1999); Respublikinio Muzikin\xc4\x97s Psichoterapijos Centro \xc4\xafk\xc5\xabr\xc4\x97jas ir direktorius (2001); Amerikos Kompozitori\xc5\xb3, Autori\xc5\xb3 ir Leid\xc4\x97j\xc5\xb3 S\xc4\x85jungos narys (American Society Composers, Authors and Publischers) (2000\xe2\x80\x932001); Amerikos Muzikolog\xc5\xb3 S\xc4\x85jungos narys (American Musicological Society) (1999\xe2\x80\x932000); JAV, tarptautin\xc4\x97s \xe2\x80\x9eAugustano\xe2\x80\x9c draugijos narys (The Augustan Society) (1999); tarptautin\xc4\x97s, Amerikos Muzikos Terapijos Asociacijos narys \xe2\x80\x93 profesionalas (American Music Therapy Assotiation \xe2\x80\x93 AMTA) (2004); asociacijos \xe2\x80\x9eMuzikos Terapijos Sveikatingumo Centras\xe2\x80\x9c Druskininkuose, \xc4\xafk\xc5\xabr\xc4\x97jas ir asociacijos prezidentas (2004); kit\xc5\xb3, respublikini\xc5\xb3 ir tarptautini\xc5\xb3 kult\xc5\xabrini\xc5\xb3 \xe2\x80\x93 heraldikos draugij\xc5\xb3 ir susivienijim\xc5\xb3 narys.\n_START_SECTION_\nBa\xc5\xbenytin\xc4\x97 \xe2\x80\x93 kult\xc5\xabrin\xc4\x97 veikla\n_START_PARAGRAPH_\nNuo 1987 m. \xe2\x80\x93 pranci\xc5\xa1konas pasaulietis (br. Jeronimas OFS), 1988\xe2\x80\x931998 m. \xe2\x80\x93 vienas Lietuvos pranci\xc5\xa1kon\xc5\xb3 pasaulie\xc4\x8di\xc5\xb3 ordino atk\xc5\xabr\xc4\x97j\xc5\xb3 ir pirmasis vadovas, 1992 m. \xe2\x80\x93 VI Lietuvos pranci\xc5\xa1kon\xc5\xb3 pasaulie\xc4\x8di\xc5\xb3 ordino kongreso Kretingoje organizatorius. Atgaivino ir \xc4\xafteisino 19 \xe2\x80\x93 ka OFS brolij\xc5\xb3 Lietuvoje, kuri\xc4\x85 sudar\xc4\x97 apie 800 nari\xc5\xb3, sudar\xc4\x97 pirm\xc4\x85j\xc4\x85 visuotin\xc4\x99 Lietuvos OFS taryb\xc4\x85 bei paskyr\xc4\x97 vyskupij\xc5\xb3 regionalinius OFS ministrus. 1989\xe2\x80\x931999 m. \xe2\x80\x93 Lietuvos ba\xc5\xbenytin\xc4\x97s muzikos \xe2\x80\x9eSv. Cecilijos\xe2\x80\x9c draugijos atk\xc5\xabr\xc4\x97jas ir pirmininkas. 1990\xe2\x80\x932002 m. \xe2\x80\x93 Kretingos pranci\xc5\xa1kon\xc5\xb3 vienuolyno ba\xc5\xbeny\xc4\x8dios vargonininkas. 1989 m. \xe2\x80\x93 pirmininkaudamas ba\xc5\xbenytin\xc4\x97s muzikos \xc5\xa1v. Cecilijos draugijoje, organizavo 8 tradicinius, resp. ba\xc5\xbenytini\xc5\xb3 vaik\xc5\xb3 chor\xc5\xb3 festivalius, kuriuose dalyvavo vir\xc5\xa1 9000 vaik\xc5\xb3. A\xc5\xa1tuntame vaik\xc5\xb3 ba\xc5\xbenytin\xc4\x97s muzikos festivalyje dalyvavo 42 chorai ir ansambliai i\xc5\xa1 visos Lietuvos, viso apie 1300 chorist\xc5\xb3. 1990\xe2\x80\x931993 m. organizavo Kretingos pranci\xc5\xa1kon\xc5\xb3 vienuolyno bibliotekos dingusi\xc5\xb3 senovini\xc5\xb3 knyg\xc5\xb3, rankra\xc5\xa1\xc4\x8di\xc5\xb3 gr\xc4\x85\xc5\xbeinim\xc4\x85. 1994\xe2\x80\x931995 m.- prie Kretingos pranci\xc5\xa1kon\xc5\xb3 vienuolyno organizavo resp. vargoninink\xc5\xb3 kursus, Kretingos pranci\xc5\xa1kon\xc5\xb3 vienuolyno ba\xc5\xbeny\xc4\x8dioje reng\xc4\x97 ir organizavo tarptautinius vargon\xc5\xb3 muzikos festivalius. Sudar\xc4\x97 sakralin\xc4\x97s muzikos, muzikos liturgijos, ba\xc5\xbenytin\xc4\x97s muzikos improvizacijos, k\xc5\xabrybos ir improvizacijos, mokslo \xe2\x80\x93 metodines programas auk\xc5\xa1tosioms mokykloms. Min\xc4\x97tus dalykus d\xc4\x97st\xc4\x97 KU Men\xc5\xb3 fak. 1993\xe2\x80\x931995 m. pasaulio lietuvi\xc5\xb3 kult\xc5\xabrinio \xe2\x80\x93 religinio \xc5\xbeurnalo Lietuvoje \xe2\x80\x9e\xc5\xa0v. Pranci\xc5\xa1kaus Varpelis\xe2\x80\x9c atk\xc5\xabr\xc4\x97jas (v\xc4\x97liau \xe2\x80\x9ePranci\xc5\xa1kon\xc5\xb3 Pasaulio\xe2\x80\x9c) vyr. redaktorius ir administratorius, 1995\xe2\x80\x931999 m. \xe2\x80\x93 Lietuvi\xc5\xb3 Katalik\xc5\xb3 Mokslo Akademijos Klaip\xc4\x97dos skyriaus mokslinio metra\xc5\xa1\xc4\x8dio \xe2\x80\x9eVakar\xc5\xb3 Lietuvos kataliki\xc5\xa1koji kult\xc5\xabra\xe2\x80\x9c, redaktorius, 1991\xe2\x80\x931999 m. \xe2\x80\x93 Lietuvi\xc5\xb3 Katalik\xc5\xb3 Moksl\xc5\xb3 Akademijos skyriaus Klaip\xc4\x97doje \xc4\xafk\xc5\xabr\xc4\x97jas ir pirmininkas. U\xc5\xbeimdamas \xc5\xa0v. Pranci\xc5\xa1kaus \xc5\xbeurnalo vyr. redaktoriaus pareigas 1992\xe2\x80\x931995 metais skelb\xc4\x97 pranci\xc5\xa1konizmo id\xc4\x97jas, 3000 vienet\xc5\xb3 tira\xc5\xbeo \xc5\xbeurnalas buvo platinamas Lietuvoje, Anglijoje, Belgijoje, Brazilijoje, Pranc\xc5\xabzijoje, Vokietijoje, Italijoje, Meksikoje, Lenkijoje, \xc5\xa0veicarijoje, Argentinoje, Australijoje, Urugvajuje, Venesueloje, Kolumbijoje, Kanadoje ir JAV. Vargonuodamas Kretingos pranci\xc5\xa1kon\xc5\xb3 vienuolyno ba\xc5\xbeny\xc4\x8dioje nuo 1990 met\xc5\xb3, per 13 met\xc5\xb3 laikotarp\xc4\xaf atliko apie 700 mi\xc5\xa1i\xc5\xb3 mi\xc5\xa1riam chorui su vargonais.\n_START_SECTION_\nSvarbesn\xc4\x97s kvalifikacijos, sta\xc5\xbeuot\xc4\x97s\n_START_PARAGRAPH_\n1992 m. \xe2\x80\x93 dvasin\xc4\x97 \xe2\x80\x93 mokslin\xc4\x97 sta\xc5\xbeuot\xc4\x97 Ma\xc5\xbeesni\xc5\xb3j\xc5\xb3 Broli\xc5\xb3 Ordino \xc5\xa1v. Kazimiero Provincijos JAV, Niujorko ir Kenebunkporto lietuvi\xc5\xb3 pranci\xc5\xa1kon\xc5\xb3 vienuolynuose. Lietuvi\xc5\xb3 I\xc5\xa1eivijos Kult\xc5\xabros Centre, Niujorke, rinko archyvin\xc4\x99 med\xc5\xbeiag\xc4\x85 moksliniam darbui pranci\xc5\xa1koni\xc5\xa1kos muzikologijos ir sakralin\xc4\x97s giesm\xc4\x97s paveldo srityje. Kennebunkport\xe2\x80\x99o pranci\xc5\xa1kon\xc5\xb3 vienuolyne Lietuvos novic\xc5\xb3 grupei pravestos grigali\xc5\xa1kojo choralo teorin\xc4\x97s \xe2\x80\x93 praktin\xc4\x97s studijos._NEWLINE_1997 m. \xe2\x80\x93 Lenkijoje, Krokuvoje, \xc4\xafvykusioje pirmoje Ryt\xc5\xb3 Europos OFS generalin\xc4\x97je konferencijoje, tarptautinei auditorijai buvo pirm\xc4\x85 kart\xc4\x85 pristatytas prane\xc5\xa1imas apie Lietuvos OFS. Konferencij\xc4\x85 organizavo ir dalyvavo OFS pasaulio gen. ministr\xc4\x97 Emanuela d\xe2\x80\x98Nunzio OFS ir OFS pasaulio dvasinis asist. Fr. Carl Schaffer OFM, Ryt\xc5\xb3 Europos OFS nacionaliniai ministrai._NEWLINE_1999 metais sta\xc5\xbeuot\xc4\x97 Austrijoje, Zalcburgo Borom\xc4\x97jaus pilyje. Sta\xc5\xbeuot\xc4\x97s tema \xe2\x80\x93 \xe2\x80\x9eGrigali\xc5\xa1kojo choralo semiologija bei paleografija, praktinis \xc5\xbeini\xc5\xb3 pritaikymas\xe2\x80\x9c. Vadovas \xe2\x80\x93 benediktinas Fr. A. Rossi OSB i\xc5\xa1 \xc5\xa0veicarijos. Europos sakralin\xc4\x97s muzikos specialist\xc5\xb3 ratui buvo pristatytas Jeronimo OFS mokslinis prane\xc5\xa1imas \xe2\x80\x9eLietuvi\xc5\xb3 liaudies melodij\xc5\xb3 ir grigali\xc5\xa1kojo choralo monodij\xc5\xb3 analogijos: semiologinis aspektas\xe2\x80\x9c. Darb\xc4\x85 per\xc4\x97m\xc4\x97 tyrin\xc4\x97jimui Austrijos, \xc5\xa0veicarijos ba\xc5\xbenytin\xc4\x97s muzikos specialistai._NEWLINE_2000 m. \xe2\x80\x93 individuali sta\xc5\xbeuot\xc4\x97 pas Lietuvos ornitologus. Tiriami pauk\xc5\xa1\xc4\x8di\xc5\xb3 giedojimo, organin\xc4\x97s ir neorganin\xc4\x97s gamtos nat\xc5\xabrali\xc5\xb3 gars\xc5\xb3 simbioz\xc4\x97s aspektai. Tyrim\xc5\xb3 tikslas \xe2\x80\x93 garso psichologijos, vibroterapijos, psichoakustin\xc4\x97s i\xc5\xa1rai\xc5\xa1kos bei pranci\xc5\xa1koni\xc5\xa1kosios gamtos teologinio santykio mokslinis pagrindimas._NEWLINE_2003 m. \xe2\x80\x93 specializuoti muzikin\xc4\x97s psichoterapijos kursai Klaip\xc4\x97dos visuomenei, skirti darbui ne\xc4\xafgalaus ir sveiko gyvenimo klientams, sanatorijose, sveikatingumo organizacijose ir reabilitacijos centruose.\n_START_SECTION_\nPedagogin\xc4\x97 veikla\n_START_PARAGRAPH_\nSudar\xc4\x97 sakralin\xc4\x97s muzikos, muzikos liturgijos, ba\xc5\xbenytin\xc4\x97s muzikos improvizacijos, muzikos k\xc5\xabrybos ir improvizacijos, muzikos terapijos mokslo \xe2\x80\x93 metodines programas, d\xc4\x97st\xc4\x97 KU Men\xc5\xb3 ir Sveikatingumo fakulteto, KU T\xc4\x99stini\xc5\xb3 Studij\xc5\xb3 Instituto studentams. Vadovavo KU Men\xc5\xb3 fakulteto magistr\xc5\xb3, ir \xc5\xa1v. Antano Religijotyros Moksl\xc5\xb3 Instituto prie Vytauto Did\xc5\xbeiojo universiteto, Kretingoje, bakalaur\xc5\xb3 moksliniams darbams. d\xc4\x97st\xc4\x97 Lietuvos Muzikos Akademijos profesionali\xc4\x85 atlik\xc4\x97j\xc5\xb3 \xe2\x80\x93 vargoninink\xc5\xb3 specialyb\xc4\x97s studentams Vilniuje, Tel\xc5\xa1i\xc5\xb3 kunig\xc5\xb3 seminarijoje._NEWLINE_1995 m. \xe2\x80\x93 KU \xe2\x80\x93 tete \xc4\xafk\xc5\xabr\xc4\x97 visuomenin\xc4\xaf kompozicijos dalyko kurs\xc4\x85 ir visuomeniniais pagrindais d\xc4\x97st\xc4\x97 KU Men\xc5\xb3 fakultete._NEWLINE_1997 m. \xe2\x80\x93 eidamas KU Muzikologijos Instituto direktoriaus pareigas u\xc5\xbemezg\xc4\x97 dalykinius kontaktus su \xc4\xafvairiais Europos ir Amerikos auk\xc5\xa1t\xc5\xb3j\xc5\xb3 institucij\xc5\xb3 muzikologin\xc4\x97mis \xc4\xafstaigomis su Berlyno Humbolto vardo Universiteto Muzikologijos institutu. Kartu su instituto mokslo taryba 1998 m. baland\xc5\xbeio 23 dien\xc4\x85 organizavo pim\xc4\x85j\xc4\x85 KU MI mokslin\xc4\x99 konferencij\xc4\x85 Klaip\xc4\x97dos Universitete, kurioje dalyvavo Norvegijos, Bergeno (prof. Ingrid Gjertsen) ir Oslo (prof. Rigmor Eidem) muzikologai._NEWLINE_Paskelb\xc4\x97 vir\xc5\xa1 60 mokslini\xc5\xb3 \xe2\x80\x93 mokslo populiarininmo straipsni\xc5\xb3 pranci\xc5\xa1koni\xc5\xa1kos muzikologijos klausimais (i\xc5\xa1 j\xc5\xb3: du \xe2\x80\x93 Lenkijoje, tris \xe2\x80\x93 JAV, vien\xc4\x85 \xe2\x80\x93 Austrijoje).\n_START_SECTION_\nApdovanojimai, \xc4\xafvertinimai\n_START_PARAGRAPH_\nPelnyti respublikiniai, tarptautiniai apdovanojimai.\n_START_SECTION_\nK\xc5\xabryba\n_START_PARAGRAPH_\nSuk\xc5\xabr\xc4\x97 vir\xc5\xa1 120 \xc4\xafvairi\xc5\xb3 muzikos k\xc5\xabrini\xc5\xb3. Didesn\xc4\x97 j\xc5\xb3 pus\xc4\x97 skirti ba\xc5\xbeny\xc4\x8diai ar sakralinei scenai bei auditorijai. Nema\xc5\xbea k\xc5\xabrini\xc5\xb3 i\xc5\xa1leista Lietuvos ir u\xc5\xbesienio leidyklose, surengti atoriniai koncertai Amsterdame, Rygoje, Klaip\xc4\x97doje, Vilniuje (1988, 1995, 1977, 2001). K\xc5\xabriniai atliekami ar skamb\xc4\x97jo Lietuvos ir u\xc5\xbesienio ba\xc5\xbeny\xc4\x8diose, presti\xc5\xbein\xc4\x97se koncert\xc5\xb3 sal\xc4\x97se ir tarptautiniuose konkursuose 18 \xe2\x80\x93 koje pasaulio \xc5\xa1ali\xc5\xb3. Nuo 1994 m. k\xc5\xabriniai atliekami ir skamb\xc4\x97jo JAV, Vokietijoje, Norvegijoje, Olandijoje, Lenkijoje, Ispanijoje, Pranc\xc5\xabzijoje, Graikijoje, Austrijoje, Italijoje, Danijoje, Rusijoje, Vengrijoje, \xc5\xa0veicarijoje, Anglijoje, \xc5\xa0kotijoje, Kuboje, Ukrainoje. Garsesn\xc4\x97s koncertin\xc4\x97s vietos: JAV universitetai \xe2\x80\x93 Sietlas, Portlendas, San Chose, Los Angeles, Usla. Europoje \xe2\x80\x93Kelno katedra, Italijos Vatikano radijas, Italijos miestai \xe2\x80\x93 Roma, Verona, Asy\xc5\xbeius bei Venecija, Rusijos Peterburgo koncert\xc5\xb3 sal\xc4\x97, Pary\xc5\xbeiaus \xc5\xa1v. Kotrynos ba\xc5\xbeny\xc4\x8dia. Sakralin\xc4\x97 muzika atliekama nepaisant konfesin\xc4\x97s \xc4\xafvairov\xc4\x97s \xe2\x80\x93 tiek Vokietijos, Danijos, Norvegijos ir Anglijos evangelik\xc5\xb3, tiek Graikijos ortodoks\xc5\xb3, tiek centrin\xc4\x97s Europos katalik\xc5\xb3 ba\xc5\xbeny\xc4\x8diose. 1996\xe2\x80\x931997 m. \xe2\x80\x93 Olandijoje, Amsterdamo Monikekdam koncert\xc5\xb3 sal\xc4\x97je diriguojant oland\xc5\xb3 dirigentui Pierre Schuitemaker atlikta II \xe2\x80\x93 ji ir III \xe2\x80\x93 ji simfonijos (1996\xe2\x80\x931997) su Ma\xc5\xbeosios Lietuvos simfoniniu orkestru. K\xc5\xabrinys \xe2\x80\x9eStigmos\xe2\x80\x9c fortepijonui atliekamas fortepijono pedagogo \xe2\x80\x93 M. Horovico (JAV) mokini\xc5\xb3 (D. Prostakov, JAV), daugumos Europos jaun\xc5\xb3j\xc5\xb3 profesional\xc5\xb3, pianist\xc5\xb3 dalyvavusi\xc5\xb3 tarptautiniame M. K. \xc4\x8ciurlionio konkurse 1991 metais Vilniuje.\xe2\x80\x9cStigmos\xe2\x80\x9c \xc4\xaftrauktos \xc4\xaf privalom\xc5\xb3 konkurso k\xc5\xabrini\xc5\xb3 program\xc4\x85. Pjesi\xc5\xb3 klarnetui solo transkripcijos variant\xc4\x85 fleitai atlieka tarptautin\xc4\x97s klas\xc4\x97s fleitist\xc4\x97 i\xc5\xa1 Vokietijos Carin Levine. Varini\xc5\xb3 pu\xc4\x8diam\xc5\xb3j\xc5\xb3 kvintetui sukurta pjes\xc4\x97 \xe2\x80\x9eJomarkas\xe2\x80\x9c atliekama Rusijos, Belgijos, Kubos, Kroatijos kolektyv\xc5\xb3. 1998 m. Latvijos simfoninis orkestras Latvijoje, Liepojoje, i\xc5\xa1kilmingame min\xc4\x97jime, skirtame Lietuvos 80 \xe2\x80\x93 me\xc4\x8diui pa\xc5\xbeym\xc4\x97ti autoriui dalyvaujant atliko tre\xc4\x8di\xc4\x85 simfonij\xc4\x85. 2000 m. i\xc5\xa1vakar\xc4\x97se \xc5\xa1v. Kal\xc4\x97d\xc5\xb3 metu Klaip\xc4\x97dos M. Marijos Taikos Karalien\xc4\x97s ba\xc5\xbeny\xc4\x8dioje, pa\xc5\xbeymint krik\xc5\xa1\xc4\x8dionyb\xc4\x97s 2000 met\xc5\xb3 jubiliej\xc5\xb3, dalyvaujant vyriausiems Lietuvos dvasininkams buvo atlikta IV \xe2\x80\x93 ji simfonija \xe2\x80\x9eEcce Homo\xe2\x80\x9c simfoniniam orkestrui, mi\xc5\xa1riam chorui ir trims solistams. K\xc5\xabrin\xc4\xaf, specialiai sukurt\xc4\x85 \xc5\xa1iam jubiliejui (vienintel\xc4\xaf Europoje) atliko Ma\xc5\xbeosios Lietuvos simfoninis orkestras, Klaip\xc4\x97dos muzikinio teatro mi\xc5\xa1rus choras, Klaip\xc4\x97dos kamerinis choras. K\xc5\xabrinys dar buvo atliktas sekan\xc4\x8diais metais \xc5\xa0v. Pranci\xc5\xa1kaus Asy\xc5\xbeie\xc4\x8dio dienoje, spalio 4 dien\xc4\x85 Kretingos pranci\xc5\xa1kon\xc5\xb3 vienuolyno ba\xc5\xbeny\xc4\x8dioje._NEWLINE_2004 m. buvo atlikta penktoji simfonija \xe2\x80\x9eAtradimai\xe2\x80\x9c Klaip\xc4\x97doje, Muzikiniame teatre, diriguojant St. Domarkui ir atliekant Ma\xc5\xbeosios Lietuvos simfoniniam orkestrui. K\xc5\xabriniai da\xc5\xbenai atne\xc5\xa1davo s\xc4\x97km\xc4\x99 Lietuvos profesionaliems atlik\xc4\x97jams ir kolektyvams presti\xc5\xbeiniuose, tarptautiniuose konkursuose ir festivaliuose Italijoje, Belgijoje, Vokietijoje, Danijoje. K\xc5\xabriniai \xe2\x80\x93 pavyzd\xc5\xbeiui, "E\xc5\xbeero preliudas " bei \xe2\x80\x9eSeptyni Kristaus \xc5\xbeod\xc5\xbeiai\xe2\x80\x9c klarnetui solo i\xc5\xa1leisti \xc5\xa0veicarijoje, \xc4\xaftraukti \xc4\xaf \xc5\xa0veicarijos, Ciuricho bei Vokietijos, Liubeko konservatorij\xc5\xb3 klarneto klas\xc4\x97s pedagogin\xc4\xaf repertuar\xc4\x85. \xe2\x80\x9eT\xc4\x97v\xc4\x97 m\xc5\xabs\xc5\xb3,\xe2\x80\x9c, \xe2\x80\x9eStigmos\xe2\x80\x9c \xe2\x80\x93 i\xc5\xa1leisti Vokietijoje.'